钦定古今图书集成/明伦汇编/氏族典/第305卷 > 《廖用贤尚友录》 > 桑怿
## 钦定古今图书集成/明伦汇编/氏族典/第305卷 > 《廖用贤尚友录》 > 桑怿

按《宋史桑怿传》：“怿，开封雍丘人。勇力过人，善用剑及
铁简，有谋略。其为人不甚长大，与人接，常祗畏若不
自足，语言如不出其口。以再举进士不中，徙居汝、颍
间，耕龙城废田数顷以自给。诸县多盗，怿自请补耆
长，得往来察奸，汝旁县为之无盗。京西转运使奏其
事，补郏城尉。天圣中，河南诸县多盗，转运使奏移渑”
池尉，擢右班殿直、永安县巡检。明道末，除兵马监押。
未行，会宜州蛮叛，杀海上巡检，官军不能制，因命怿
往，尽手杀之。还，乃授阁门祗候。宝元初，迁西头供奉
官、广西驻泊都监。元昊反，参知政事宋庠荐其有勇
略，迁内殿崇班、鄜延路兵马都监。逾月，徙泾原路，屯
镇戎军，与任福遇敌于好水川，力战而死。子湜，《皇城
使》。